**7. napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2019. május 15-én tartandó nyilvános ülésére**

**Tárgy: Balatonhenye 637. hrsz.-ú önkormányzati út tekintetében területcsere kérelem**

**Előterjesztő:** Kovács Csaba Károly polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Balatonhenye Község Önkormányzatához Bognár Gyuláné 8275 Balatonhenye, Petőfi u. 20. szám alatti lakos kérelmet nyújtott be a Balatonhenye 637. hrsz.-ú önkormányzati tulajdonban lévő út adott részének cseréjére vonatkozóan, úgy hogy annak költségét vállalja.

A kérelem az előterjesztés mellékletét képezi.

Továbbá a mellékelt térképen bemutatásra kerül Kérelmező ingatlanjainak és a cserét érintő útszakasznak elhelyezkedése.

Az Önkormányzat csak abban az esetben tudja a területcsere több lépcsőből álló (telekmegosztás, vagyonrendelet módosítás, értékbecslés, ügyvéd által ellenjegyzett csereszerződés, földhivatali eljárás) folyamatát végigvinni, ha a közlekedési hatóság szakértői véleményében úgy nyilatkozik, hogy az ingatlan adott részének útkénti funkciója megszüntethető és ezáltal a forgalomképtelen vagyoni körből „kivehető”.

Az ingatlancsere előkészítésével kapcsolatos munkákat csak azt követően érdemes megkezdeni, ha a cserével a Képviselő-testület elviekben egyetért.

Kérem a Tisztelt Képviselő-testületet, hogy az előterjesztést megtárgyalni szíveskedjenek.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2019. (….) HATÁROZATA**

Balatonhenye Község Önkormányzata Képviselő-testülete a kérelemben foglaltakkal *egyetért/ nem ért egyet.*

Felhatalmazza a Polgármestert, hogy Kérelmezőtől kérje be a végső döntés meghozatalához szükséges változási vázrajzot, mely pontosan megadja a területcserével érintett terület nagyságát, megvalósítását.

**Felelős: Kovács Csaba Károly polgármester**

**Határidő: folyamatos**